ปรึกษาหน่อยค่ะพอดีหนูฉีดยาคุมแบบ3เดือนเดือนแรกหลังจากฉีดได้1อาทิตย์ได้มีเมนส์2วันแล้วก็ไม่มีเลยจนครบกำหนดการฉีดรอบสองพอไปฉีดเริ่มมีเมนส์แบบกระปิบกระปลอยเวลาใส่ผ้าอนามัยก็ไม่ไหลเป็นเกือบอาทิย์ได้พอมีเพศสัมพันธ์เริ่มสอดใส่มันมีเลือดไหลแบบผู้ชายหลั่งในแล้วงี้ใข่ไหมค่ะพอเอาเช็ดชู้เช็ดก่อนล้างมันมีคราบเลือดคือแบบนี้ต้องไปตรวจภายในหรือผิดปกติไหมค่ะ
สวัสดีค่ะ ผลข้างเคียงของยาฉีดคุมกำเนิดชนิดที่ฉีดทุก 3 เดือนนั้น มักทำให้มีเลือดออกกะปริดกะปรอย หรืออาจทำให้มีเลือดออกติดต่อกันนาน หรือบางครั้งอาจทำให้มีเลือดออกปริมาณมากได้ แต่เมื่อฉีดต่อเนื่องไปซักระยะ มักจะทำให้ประจำเดือนขาดหายไปค่ะดังนั้น การที่ฉีดยาคุมกำเนิดเข็มแรก แล้วไม่มีประจำเดือนมาเลย และเมื่อฉีดเข็มที่ 2 ได้มีเลือดออกกะปริดกะปรอย ออกแบบปริมาณน้อย ก็น่าจะเกิดจากผลข้างเคียงของยาฉีดได้ ซึ่งก็ไม่ได้อันตรายอะไร หากเลือดที่ออกมีปริมาณเพียงเล็กน้อย เป็นเฉพาะบางเวลาหรือบางวัน ไม่มีปวดท้องน้อย ก็ยังไม่จำเป็นต้องทำอะไรค่ะ ส่วนการที่เกิดเลือดออกหลังจากที่มีเพศสัมพันธ์ เพราะการมีเพศสัมพันธ์จะไปกระตุ้นให้มดลูกบีบตัว จึงอาจเห็นมีเลือดไหลออกมาได้ค่ะอย่างไรก็ตาม หากเลือดที่ออกมีปริมาณมาก หรือออกติดต่อกันทุกวันนานหลายสัปดาห์ หรือมีปวดท้องน้อยร่วมด้วย จึงควรไปพบสูติ-นรีแพทย์เพื่อหาสาเหตุอื่นๆ ด้วย เช่น มดลูกอักเสบ มะเร็งปากมดลูก เป็นต้น หากไม่ได้เกิดจากโรคอะไร แพทย์ก็จะให้ฮอร์โมนเอสโตรเจนมาทานเสริม เพื่อให้เลือดหยุดไหลค่ะ